# data[].attributes.body
ความฝันอย่างหนึ่งที่ฉันอยากทำ ... คือการมีคาเฟ่เป็นของตัวเอง คาเฟ่ที่อยู่ท่ามกลางธรรมชาติ หอมอบอวลด้วยกลิ่นกาแฟและขนมอบ เพราะฉันเองชอบกลิ่นกาแฟ ☕️ ชอบของหวานที่ไม่หวาน 🍨 ชอบความสงบ แต่ก็มักจะเจอแต่คาเฟ่ที่คนเยอะๆ วุ่นวาย เจอชาเขียวที่สั่งหวานน้อยได้หวานมาก ก็เลยเป็นแรงบันดาลใจที่อยากจะทำคาเฟ่ ชงกาแฟ ชงชาเขียวในแบบที่ตัวเองชอบ ทำเมนูต่างๆ ให้กับคนชอบของหวาน แต่ก็รักสุขภาพ และมีพื้นที่ให้คนที่อยากมาผ่อนคลายด้วยการอยู่ท่ามกลางธรรมชาติ 🌄 คงจะดีมากๆ หากสิ่งที่เราชอบ จะเป็นงานที่เราทำไปพร้อมๆกัน 😊

# data[].attributes.body
ทุกคนมีเอกลักษณ์และความแตกต่างในตัวเอง สำหรับฉัน ฉันถือว่าตัวเองค่อนข้างเข้าใจตัวเองมากๆ รู้ว่าตนเองรู้สึกอย่างไร ต้องการอะไร จะจัดการกับอารมณ์ที่เกิดขึ้นอย่างไร นั่นทำให้ฉันเข้าใจผู้อื่น และคิดถึงความรู้สึกของคนอื่นไปด้วย หลายครั้งฉันมักจะอยู่เงียบๆ มากกว่าการปะทะ นอกจากด้านปฏิสัมพันธ์ ฉันค้นพบความสามารถอีกด้านหนึ่งคือ ... ฉันร้องเพลงเพราะ 😂 เลยมักจะได้เป็นฝ่ายสร้างความบันเทิงอยู่บ่อยๆ และความที่ฉันโตมากับการค้าขาย ฉันจึงไวในเรื่องคิดเลขพอสมควร และนั่นก็เป็นเหตุผลหนึ่งที่ทำให้ฉันเลือกเรียนเอกฟิสิกส์ แล้วก็กลายมาเป็นครูฟิสิกส์ ที่เงียบบ้าง alert บ้าง ซีเรียสบ้าง และสนุกสนานบ้างบางเวลา

... เพราะบุคลิกของเรา ขึ้นอยู่กับเรากำลังทำหน้าที่อะไร ไม่มีใครสามารถเป็นตัวเองได้ 100% ตลอดเวลา แต่เราควรจะรักษาความเป็นตัวเองไปพร้อมกับการทำหน้าที่ของตนเอง เพื่ออยู่กับมันอย่างมีความสุข ...

# data[].attributes.body
เวลาที่ฉันจะไปเที่ยว ฉันจะมีสิ่งที่ต้องการอยู่2อย่าง คือ วิวสวย หรือไม่ก็ต้องมีของอร่อยๆ ให้กิน 😂😂 เพราะความสุขของฉัน นอกจากบรรยากาศดีๆแล้ว ก็ต้องมีอาหารอร่อยๆด้วย นั่นคือการพักผ่อนที่แท้ทรูเลยล่ะ ที่ที่ฉันชอบไป บางครั้งต้องการความสงบผ่อนคลาย ฉันก็คิดถึงทะเล แต่ถ้าอยากไปตะลุยกินอาหารอร่อยหลายๆอย่าง เยาวราชก็เป็นที่ที่ฉันอยากไปอีกหลายๆครั้งเลย 😍😍

# data[].attributes.wish_content.attachment_props.question
ถ้าเลือกได้คุณจะไปเที่ยวที่ไหน

# data[].attributes.wish_content.attachment_props.poll_choices[].choice_text
ทะเลฟ้าใสๆ 🏖️

# data[].attributes.wish_content.attachment_props.poll_choices[].choice_text
ภูเขาเคล้าหมอกจางๆ 🏔️

# data[].attributes.wish_content.attachment_props.poll_choices[].choice_text
คาเฟ่กับกลิ่นกาแฟหอมๆ เค้กหวานๆ ☕️🧁

# data[].attributes.wish_content.attachment_props.poll_choices[].choice_text
เยาวราช ย่านคนพลุกพล่าน แต่เต็มไปด้วยของกินแสนอร่อย 🍲🍤🥪

# data[].attributes.body
ช่วงนี้มีละครอยู่เรื่องหนึ่งที่กำลังเป็นกระแส มีคนติดตามมากมายจากความน่ารักสดใสของ ‘มาตาลดา’ และความอบอุ่นเหมือนตู้ไมโครเวฟของ ‘เป็นหนึ่ง’ ฉันเองก็เป็นคนหนึ่งที่ติดตามละครเรื่องนี้ แทบจะดูสดทุกตอน ไม่ใช่แค่ความน่ารักของพระเอกนางเอกที่ฉันประทับใจ แต่เรื่องราวในละครที่เน้นไปที่วิธีการเลี้ยงลูกของแต่ละครอบครัวก็เป็นสิ่งที่เข้าถึงความรู้สึกของคนดู แน่นอนว่าทุกบ้านมีวิธีเลี้ยงลูกที่แตกต่างกันไปตามบริบทของบ้านนั้นๆ แต่เราจะมีวิธีการเลี้ยงลูกอย่างไรให้เติบโตมาเป็นคนที่เข้มแข็ง เอาตัวรอดได้ สร้างความสุขให้ตนเองได้และแบ่งปันให้คนอื่นได้ด้วย บทบาทของ ‘พ่อเกรซ’ คุณพ่อที่เป็น LGBTQ จึงเป็นบทที่ฉันประทับใจที่สุดในเรื่องนี้ การเลี้ยงลูกให้มองโลกอย่างที่มันเป็น รู้จักเท่าทันความรู้สึกของตนเอง และการจัดการกับปัญหาต่างๆที่เกิดขึ้นด้วยความเข้าใจ ที่ทำให้มาตาลดา ลูกสาวของเขากลายเป็นคนที่มีพลังบวก พลังแห่งความสุขอยู่เสมอ และนี่คือหนึ่งในฉากที่ฉันประทับใจ หวังว่าคุณจะประทับใจและเห็นถึงมุมมองดีๆของละครเรื่องนี้เช่นกัน

# data[].attributes.attachment_link.title
FIN | พ่อแม่ไม่มีวันพูดว่าคาดหวังอยากให้ลูกมีความสุข | มาตาลดา EP.14 | Ch3Thailand

# data[].attributes.body
ถ้าหากมีคนถามว่าจะกินข้าวหรือเส้น ฉันคงตอบเส้นบ่อยกว่าข้าว เพราะชอบฟีลลิ่งที่ได้ดูดเส้นพร้อมรสชาติเผ็ดๆ เข้มข้น อร่อยๆ เข้าปาก และเมนูที่ชอบกินมากที่สุด คงต้องยกให้ “ยำวุ้นเส้นโบราณ” วุ้นเส้นเหนียวนุ่ม หมูสับซักหน่อย ถั่วลิสงเพิ่มความกรุบกรอบ ผสมกับน้ำยำจี๊ดจ๊าดดดด! แค่คิดภาพตามก็ทำให้น้ำลายไหลแล้วใช่มั้ยล่ะคะ งั้นเพื่อกระตุ้นความอยากอาหาร ก็ต้องซูมภาพเข้าไปชัดๆ … แล้วกดสั่งมากินเลยสิคะ 🤤